**RADIONICA BUDUĆNOSTI**(Smjernice za provedbu)

Uz nacionalni program odgoja i obrazovanja za ljudska prava i demokratsko građanstvo tijekom godina razvijeni su brojni moduli konkretne primjene takvog odgoja u školi i povezivanja škole s lokalnom zajednicom. Jedan od njih je Modul odgoja i obrazovanja za zaštitu potrošača koji je izrađen u suradnji sa stručnjacima za zaštitu potrošača iz Njemačke, Klausom Bergerom, Evom Gunther i Hildegard Mackert. Nositelj izrade Modula je Agencija za odgoj i obrazovanje.

Što je radionica budućnosti?

- metoda  
- didaktički i politički koncept

Prenose se znanja i sposobnosti, ali osim toga želi se doprinijeti socijalnom i političkom razvoju osobnog okruženja i globalnih kretanja. Time ona postaje mjesto vježbanja i isprobavanja vlastitih mogućnosti o tome kako sudjelovati u oblikovanju naše planete. Riječ je o budućnosti, stoga je **Robert Jungk** i nazvao "Radionica budućnosti – putevi za ponovno oživljavanje demokracije." (objavljeno 1981.)

Didaktički gledano, radionice budućnosti:  
- aktiviraju učenike, pozivaju ih na su-oblikovanje  
- cjelovite su (kognitivna razina, ali i "osjetilna" zbog prostora za elemente igre i mašte)  
- orijentirane prema sudionicima, prema radnji (UČITI DJELOVATI!), prema projektu, prema fazama

* 1.faza ORIJENTACIJE

- upoznavanje programa,  
- priopćavanje očekivanja  
- prikladna prostorija, informativni materijal  
- tematski materijal (video-filmovi, posteri, stručni tekstovi itd.)

* 2. PROBLEMATIZACIJSKA faza

-stvaranje "UMNE MAPE"  
- uspostavlja se odnos prema temi i taj se odnos analizira (stajališta, iskustva, emocije,ponašanje)  
- objedinjavanje znanja koje postoji u grupi  
-otkrivanje problema i emocionalna ocjena

* 3. faza MAŠTE

-kreativno, intuitivno, asocijativno traženje rješenja  
- odvajanje od stvarnih šablona, prisila  
- razvijanje poželjne vizije, scenarija, koncepta  
- riješiti se sadašnjosti i gledati iz poželjne budućnosti na sadašnjost

**Radni nalog bi dakle mogao glasiti:** *„Odaberite jednu od prezentiranih tema. Prenesite se u budućnost i zamislite kako je riješen ovaj problem. Ne postoje ekonomska, tehnička, pravna ni politička ograničenja. Predstavite svoja rješenja na što kreativniji način, na primjer*

*kolaž*, *sliku, crtež*, *novinsku reportažu, kratki video film*, *improvizacijsko kazalište poput uličnog kazališta* *ili odaberite vlastiti način prezentiranja*

* 4. STRATEŠKA faza

-izraditi alternativne mogućnosti za buduća rješenja  
- izrađuju se strategije provedbe i planovi djelovanja

**Radni nalog bi dakle mogao glasiti:** *„Vratite se u sadašnjost i razvijte mogući put kako možete ostvarili svoje utopije. Odaberite za svoju prezentaciju jednu od sljedećih mogućnosti:*

*-Planiranje jednog nastavnog sata (kako i u kojem predmetu može se obraditi ova tema)*   
*-Igra uloga: pro- i kontra rasprava*   
*-Koncept za političko savjetovanje*   
*-Ili odaberite vlastiti način prezentiranja*

* 5. faza OSTVARIVANJA

- konkretna "akcija" integrirana u svakodnevicu

ŠANSE, RIZICI I PREDNOSTI RADIONICE BUDUĆNOSTI

Može se provoditi i odnositi na gotovo sve probleme za koje se traže rješenja za budućnost, od općenitog pitanja (kako će se svijet prehranjivati za 10 godina) do konkretnije teme (opskrba prehrambenim namirnicama u Rijeci u sljedećih 5 godina).  
Tema "Kako ćemo se hraniti sutra" ostavlja prostor za globalne, lokalne ili osobne vizije budućnosti. Također je bitno da u prvom planu mogu biti različiti aspekti (zdravstveni, ekološki, etički … )

Dvije opasnosti koje moderator mora spriječiti:  
1. u fazi mašte, bajkovita rješenja nisu materijal za razvoj realnih strategija rješenja  
2. da se skrene u druga tematska područja

PROBLEM:  
Treba predvidjeti dovoljno vremena, barem dan i pol. Kontraproduktivno je "neosviješteno" skakati iz jedne faze u neku drugu fazu.

Prednosti:  
1. smanjuje se udio općih demotivirajućih sadržaja učenja u korist stvarno zanimljivih pitanja  
2. pokušaj utjecanja na ponašanje u vlastitom i društvenom interesu  
3. mogućnost djelovanja se izravno želi i uvježbati

U školi  
Ne može se na svaku proizvoljnu temu provoditi radionica budućnosti zbog obvezujućih nastavnih planova i kurikuluma, ali može u obliku interdisciplinarne nastave, kroskurikularno, uključujući više nastavnih predmeta.  
Radionica budućnosti je gotovo idealan instrument za ostvarenje središnje intencije sustava – poticanje "demokratskog građanstva i ljudskih prava".

Izvor   
Dr.sc. Klaus Berger: Smernice za provedbu RADIONICE BUDUĆNOSTI